અલાસ્કાની કોઈ એક બાબત કે જેનાથી હું સૌથી વધું પ્રભાવીત થયો હોઉં તો એ છે ગ્લેસીયર્સ! ગ્લેસીયરને જોયા વગર એની ભવ્યતા અને સુંદરતાનો અહેસાસ કરવો અઘરો છે. એ કઈ રીતે બને છે ત્યાંથી શરુઆત કરીએ. હુ જાણુ છુ ત્યાં સુધી ગુજરાતીમાં snow અને ice માટે અલગ શબ્દો નથી (કે પછી “હીમ”=”snow”?). જ્યારે હીમવર્શા થાય ત્યારે પડતો બરફ રુ જેવો પોંચો અને ફોરો હોય છે. મોટા ભાગના સ્થળોએ આ બરફ ઉનાળો આવતા પીગળી જાય – પરંતુ જ્યાં આ બરફને પીગળવાનો મોકો ના મળે ત્યાં એ એકઠો થયા કરવાનો. તાજા પડેલા બરફના વજનથી જુનો બરફ દબાતો રહે – અને આખરે લગભગ ૧૦ ફુટના snow માથી ૧ ફુટ ice બને. Iceની જાડાઈ/ઉંચાઈ વધતા વધતા જ્યારે ૭૫ ફુટથી વધે અને તેથી જ્યારે ગુરુત્વાકર્શણની અસર હેઠળ એ ખસવાનું ચાલુ કરે ત્યારે ગ્લેસીયર બન્યો ગણાય.